text: শারমিন আকতার নিপা (মঞ্চ নাম মাহিয়া মাহী হিসেবেই অধিক পরিচিত; জন্ম: ২৭ অক্টোবর ১৯৯৩) হচ্ছেন একজন বাংলাদেশী চলচ্চিত্র অভিনেত্রী। ২০১২ সালে ভালোবাসার রঙ চলচ্চিত্রের মাধ্যমে মাহীর চলচ্চিত্রে অভিষেক হয়। তিনি বর্তমানে বাংলাদেশের সর্বোচ্চ পারিশ্রমিক প্রাপ্ত অভিনেত্রী। ২০১৯ সালে মাহীকে নিয়ে বই প্রকাশ করেন তার ভক্তরা, বইটির নাম 'মাহী দ্য প্রিন্সেস'।
  
  ব্যক্তিগত জীবন 
  মাহিয়া মাহি ১৯৯৩ সালের ২৭ অক্টোবর চাঁপাইনবাবগঞ্জ জেলায় শারমিন আক্তার নিপা হিসাবে জন্মগ্রহণ করেন। তার পিতার নাম আবু বকর এবং মাতার নাম দিলারা ইয়াসমিন। তিনি ঢাকা উত্তরা হাইস্কুল থেকে মাধ্যমিক ও  ঢাকা সিটি কলেজ থেকে উচ্চ মাধ্যমিক সম্পন্ন করেন। বর্তমানে তিনি শান্ত-মারিয়াম ইউনিভার্সিটি অব ক্রিয়েটিভ টেকনোলজিতে ফ্যাশন ডিজাইনিংয়ের উপর পড়াশুনা করছেন। মাহি ২০১৬ সালে পারভেজ মাহমুদ অপুর সঙ্গে পরিনয়সূত্রে আবদ্ধ হন।
  
  অভিনয় জীবন 
  মাহিয়া মাহী ২০১২ সালে জাজ মাল্টিমিডিয়া প্রযোজিত ভালোবাসার রঙ চলচ্চিত্রের মাধ্যমে অভিনয় জীবন শুরু করেন।
  ২০১৩ সালে মাহীর পরপর তিনটি চলচ্চিত্র সাফল্যের মুখ দেখে, এবং তিনি অভিনেত্রী হিসেবে নিজের অবস্থান সুদৃঢ় করেন।
  ২০১৪ সালে বেশ সাফল্যের সঙ্গেই কয়েকটি চলচ্চিত্রে অভিনয় করেন তিনি। অগ্নি, কি দারুন দেখতে, দবির সাহেবের সংসার, হানিমুন, অনেক সাধের ময়না এবং দেশা: দ্য লিডার এর মতো চলচ্চিত্রে অভিনয় করে সমালোচকদের প্রশংসা কুড়িয়েছেন।
  ২০১৫ সালে রোমিও বনাম জুলিয়েট চলচ্চিত্রের মাধ্যমে টলিউডে অভিষেক ঘটে তার। একই বছর অগ্নির দ্বিতীয় কিস্তি অগ্নি ২ চলচ্চিত্রটি ভারত-বাংলাদেশ যৌথ প্রযোজনায় নির্মিত হয়। চলচ্চিত্রটি পবিত্র ঈদুল ফিতর উপলক্ষে ২০১৫ সালের ১৮ জুলাই দেশব্যাপী মুক্তি দেওয়া হয়।
  তিনি ২০১৬ সালে হুমায়ূন আহমেদের লেখা বিখ্যাত উপন্যাস কৃষ্ণপক্ষের 'অরু' চরিত্রে, এবং অন্ধ মেয়ের চরিত্রে অনেক দামে কেনা চলচ্চিত্রে অভিনয় করেন, দুটি চলচ্চিত্রই বেশ প্রশংসিত হয়।
  ২০১৭ সালে তার একমাত্র চলচ্চিত্র ঢাকা অ্যাটাক মুক্তি পায়, যা বাংলাদেশের প্রথম পুলিশ থ্রিলার চলচ্চিত্র। চলচ্চিত্রটি দেশ-বিদেশে ব্যাপক প্রশংসিত হয়।
  ২০১৮ সালে তার অভিনীত চারটি চলচ্চিত্র মুক্তি পায়।
  
  চলচ্চিত্রের তালিকা
  
  পুরস্কার
  
  তথ্যসূত্র
  
  বহিঃসংযোগ 
  
   
   
   
  
  বিষয়শ্রেণী:১৯৯৩-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:২১শ শতাব্দীর বাংলাদেশী অভিনেত্রী
  বিষয়শ্রেণী:বাঙালি অভিনেত্রী
  বিষয়শ্রেণী:বাংলাদেশী চলচ্চিত্র অভিনেত্রী
  বিষয়শ্রেণী:বাঙালি চলচ্চিত্র অভিনেত্রী
  বিষয়শ্রেণী:চাঁপাইনবাবগঞ্জ জেলার ব্যক্তি
title: মাহিয়া মাহী